CELEX: 32018D0953
Language: bg
Date: 2018-06-26 00:00:00
Title: Решение (EС) 2018/953 на Съвета от 26 юни 2018 година относно позицията, която трябва да се заеме от името на Европейския съюз в рамките на Съвместния комитет на ЕИП във връзка с изменението на Протокол 30 към Споразумението за ЕИП относно специалните разпоредби за организацията на сътрудничеството в областта на статистиката (Текст от значение за ЕИП.)

5.7.2018   
               
               
                  BG
               
               
                  Официален вестник на Европейския съюз
               
               
                  L 168/4
               
            РЕШЕНИЕ (EС) 2018/953 НА СЪВЕТА
      от 26 юни 2018 година
      относно позицията, която трябва да се заеме от името на Европейския съюз в рамките на Съвместния комитет на ЕИП във връзка с изменението на Протокол 30 към Споразумението за ЕИП относно специалните разпоредби за организацията на сътрудничеството в областта на статистиката
      (текст от значение за ЕИП)
      СЪВЕТЪТ НА ЕВРОПЕЙСКИЯ СЪЮЗ,
      като взе предвид Договора за функционирането на Европейския съюз, и по-специално член 338, параграф 1 във връзка с член 218, параграф 9 от него,
      като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
      като взе предвид предложението на Европейската комисия,
      като има предвид, че:
      
                  (1)
               
               
                  Споразумението за Европейското икономическо пространство (2) („Споразумението за ЕИП“) влезе в сила на 1 януари 1994 г.
               
            
                  (2)
               
               
                  Съгласно член 98 от Споразумението за ЕИП Съвместният комитет на ЕИП може да реши да измени, inter alia, Протокол 30 относно специалните разпоредби за организацията на сътрудничеството в областта на статистиката („Протокол 30“) към Споразумението за ЕИП.
               
            
                  (3)
               
               
                  С цел да се осигури непрекъснато сътрудничество в областта на статистиката с членуващите в ЕИП държави от ЕАСТ, Регламент (ЕС) 2017/1951 на Европейския парламент и на Съвета (3) следва да се включи в Протокол 30 към Споразумението за ЕИП.
               
            
                  (4)
               
               
                  Следователно Протокол 30 към Споразумението за ЕИП следва да бъде съответно изменен.
               
            
                  (5)
               
               
                  Поради това позицията на Съюза в рамките на Съвместния комитет на ЕИП следва да се основава на приложения проект за решение,
               
            ПРИЕ НАСТОЯЩОТО РЕШЕНИЕ:
      Член 1
      Позицията, която да се заеме от името на Съюза в рамките на Съвместния комитет на ЕИП във връзка с предложеното изменение на Протокол 30 към Споразумението за ЕИП относно специалните разпоредби за организацията на сътрудничеството в областта на статистиката, се основава на проекта на решение на Съвместния комитет на ЕИП, приложен към настоящото решение.
      Член 2
      Настоящото решение влиза в сила в деня на приемането му.
      
         Съставено в Люксембург на 26 юни 2018 година.
         
            
               За Съвета
            
            
               Председател
            
            Е. ЗАХАРИЕВА
         
      
      
         (1)  ОВ L 305, 30.11.1994 г., стр. 6.
      
         (2)  ОВ L 1, 3.1.1994 г., стр. 3.
      
         (3)  Регламент (ЕС) 2017/1951 на Европейския парламент и на Съвета от 25 октомври 2017 г. за изменение на Регламент (ЕС) № 99/2013 относно Европейската статистическа програма за периода 2013—2017 г. чрез удължаване на програмата до 2020 г. (ОВ L 284, 31.10.2017 г., стр. 1).
      
         ПРОЕКТ НА
         РЕШЕНИЕ НА СЪВМЕСТНИЯ КОМИТЕТ НА ЕИП № …/2018
         от
         за изменение на Протокол 30 към Споразумението за ЕИП относно специалните разпоредби за организацията на сътрудничеството в областта на статистиката
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Статистическата програма на ЕИП за периода 2018—2020 г. следва да се основава на Регламент (ЕС) № 99/2013 на Европейския парламент и на Съвета (1), последно изменен с Регламент (ЕС) 2017/1951 на Европейския парламент и на Съвета от 25 октомври 2017 г. за изменение на Регламент (ЕС) № 99/2013 относно Европейската статистическа програма за периода 2013—2017 г. чрез удължаване на програмата до 2020 г. (2), и следва да включва онези програмни елементи, които са необходими за описанието и наблюдението на всички относими икономически, социални и екологични аспекти на Европейското икономическо пространство.
                  
               
                     (2)
                  
                  
                     Регламент (ЕС) 2017/1951 следва да се включи в Протокол 30 към Споразумението за ЕИП, за да се гарантира продължаване на сътрудничеството до 2020 г.
                  
               
                     (3)
                  
                  
                     Поради това Протокол 30 към Споразумението за ЕИП следва да бъде изменен, за да може това разширено сътрудничество да се осъществява, считано от 1 януари 2018 г.
                  
               ПРИЕ НАСТОЯЩОТО РЕШЕНИЕ:
         Член 1
         Протокол 30 към Споразумението за ЕИП се изменя, както следва:
         
                     1)
                  
                  
                     Думата „2017“ в заглавието на член 5 се заменя с думата „2020“.
                  
               
                     2)
                  
                  
                     В член 5, параграф 1 се добавя следното тире:
                     
                                 „—
                              
                              
                                 
                                    32017 R 1951: Регламент (ЕС) 2017/1951 на Европейския парламент и на Съвета от 25 октомври 2017 г. (ОВ L 284, 31.10.2017 г., стр. 1).“
                              
                           
               
                     3)
                  
                  
                     Думите „2013—2017“ и „31 декември 2017 г.“ в член 5, параграф 2 се заменят с думите „2013—2020“ и „31 декември 2020 г.“
                  
               
                     4)
                  
                  
                     Думите „2013 до 2017“ в член 5, параграф 3 се заменят с думите „2013 до 2020“.
                  
               
                     5.
                  
                  
                     Текстът на член 5, параграф 4 се заменя със следното:
                     „Държавите от ЕАСТ участват финансово в съответствие с член 82, параграф 1, буква а) от Споразумението и финансовите регламенти към него, със сума, представляваща 75 % от сумата, посочена в бюджетни редове 29 02 05 (Европейска статистическа програма за периода 2013—2017 г.) и 29 01 04 05 (Политика по отношение на статистическата информация — разходи за административно управление), вписани в бюджета на Европейския съюз за 2013 г., и със сума, представляваща 75 % от сумата, посочена в бюджетни редове 29 02 01 (Предоставяне на качествена статистическа информация, внедряване на нови методи за изготвяне на европейски статистически данни и укрепване на партньорството в рамките на Европейската статистическа система) и 29 01 04 01 (Разходи за подкрепа на Европейската статистическа програма), вписани в бюджета на Европейския съюз за периода от 2014 до 2020 г.“
                  
               Член 2
         Настоящото решение влиза в сила на […] г., при условие че са внесени всички нотификации, предвидени в член 103, параграф 1 от Споразумението за ЕИП (*1).
         Прилага се прилага от 1 януари 2018 г.
         Член 3
         Настоящото решение се публикува в раздела за ЕИП и в притурката за ЕИП към Официален вестник на Европейския съюз.
         
            Съставено в Брюксел на
            
               
                  За Съвместния комитет на ЕИП
               
               
                  Председател
               
               
                  Секретари на Съвместния комитет на ЕИП
               
            
         
         
            (1)  ОВ L 39, 9.2.2013 г., стр. 12.
         
            (2)  ОВ L 284, 31.10.2017 г., стр. 1.
         
            (*1)  [Без отбелязани конституционни изисквания.] [С отбелязани конституционни изисквания.]